17-årige Freja Nordmark Eriksen er ene pige på en jagtlinje på Helgenæs Efterskole.

- Jeg har gået på jagt, siden jeg var helt lille med min far og farfar, så jeg har altid interesseret mig for det. Geværet gør mig lidt til en drengepige, og det er fedt, siger hun.

Hun jubler ikke over at slå et dyr ihjel.

- Men det er fedt at vide, at det har haft det godt og kende de omgivelser, som det kommer fra, når man bagefter spiser det, siger Freja Nordmark Eriksen.

Læs også : Flere kvinder går på jagt: Kontrast til kalender og macbook

Næste år har efterskolen booket flere pladser på jagtholdet end i år, så de mærker også en fremgang.

De unge jægere får også specielle naturoplevelser, forklarer Niels Søndergaard.